**L'Aquila** (prevedeno **Orao**) je glavni grad talijanske regije Abruzzo i istoimene provincije L'Aquila. Grad ima 66.964 stanovnika.

Geografija
----------

L'Aquila leži u brdima Apenina u kotlini rijeke Aterno, udaljena oko 100 km sjeveroistočno od Rima. Grad leži na vrlo trusnom području, pa su česti potresi.

Historija
---------

Crkva San Bernardino
Kraj oko Aquile za antičkih vremena nastanjavali su Sabinjani, njihov grad Amiternum razorili su još Rimljani, a nakon njih ostatke Barbari pa je potpuno nestao. L'Aquila je osnovana oko 1240. od strane Fridrika II, cara Svetog Rimskog Carstva, a 1257. postala je biskupsko središte. Za srednjeg vijeka L'Aquila je postala važno središte, kojim su vladali Anžuvinci, pa Aragonci, da bi nakraju potpala pod vlast Napuljskog kraljevstva. Grad je pružio snažan otpor francuskoj invaziji 1798/1799. i sudjelovao u više buna tokom 19. vijeka protiv restauracije Kraljevine dviju Sicilija. Od 1860. L'Aquila je dio Kraljevine Italije.

Znamenitosti
------------

L'Aquila je teško stradala u potresu koji je pogodio grad 6. aprila 2009. kada je poginulo 275 ljudi i oštećeno više srednjovjekovnih zgrada. Najveće znamenitosti Aquile su veličanstven dvorac iz 1535. u kom se danas nalaze arheološki i umjetnički muzej Abruzzija, zatim crkva San Bernardino (1454–1472, fasada iz 1527) u kojoj je i mauzolej (1505) sv. Bernardina Sijenskog, crkva Santa Maria di Collemaggio (1283–1288) i katedrala iz 14. vijeka (obnovljena nakon potresa 1703). Aquile još uvijek ima dijelove srednjovjekovnih gradskih zidina. Pored tog grad ima mnoge palače, veliku provincijsku biblioteku i bolnicu koja datira iz srednjeg vijeka.

Privreda
--------

L'Aquila je poznati skijaški centar zimi, a ljeti za velikih vrućina izletište brojnih planinara i polazna točka za uspon na obližnji planinski masiv Gran Sasso. L'Aquila ima tvornice vunenih tkanina, namještaja, cigle i radio opreme. Okolica je poljoprivredni kraj, poznat po čipkarstvu. Grad je povezan autoputom s Rimom i jadranskom obalom na istoku.

Frazioni
--------

Općinska teritorija L'Aquila je podijeljena na 59 fraziona:

* Aquilio
* Aragno
* Arischia
* Assergi
* Bagno
* Bazzano
* Camarda
* Cansatessa
* Casaline
* Cermone
* Cese di Preturo
* Civita di Bagno
* Colle di Preturo
* Colle Roio
* Colle di Sassa
* Collebrincioni
* Collefracido di Sassa
* Collemare di Sassa
* Coppito
* Esperita
* Filetto
* Foce di Sassa
* Forcelle
* Genzano di Sassa
* Gignano
* Malepasso
* Menzano
* Monticchio
* Onna
* Paganica
* Pagliare di Sassa
* Palombaia di Sassa
* Pescomaggiore
* Pettino
* Pianola
* Pile
* Pizzutillo
* Poggio di Roio
* Poggio Santa Maria
* Pozza di Preturo
* Preturo
* Roio
* Roio Piano
* San Giacomo Alto
* San Giuliano
* San Gregorio
* San Leonardo
* San Marco di Preturo
* San Martino di Sassa
* San Sisto
* San Vittorino
* Santa Barbara
* Santa Rufina di Roio
* Sant'Elia
* Santi
* Sassa
* Tempera
* Torretta
* Vallesindola

Naselja
-------

* Brecciasecca
* Cominio
* Fonte Cerreto
* Inciampa la Notte
* Palombara
* Ripa
* San Benedetto
* San Cipriano
* San Pietro della Ienca
* San Raniero
* Sant'Angelo
* Vasche
* Sassa Scalo

Gradovi partneri
----------------

L'Aquila ima ugovore o bratimljenju sa slijedećim gradovima:

|  |  |  |
| --- | --- | --- |
| * Njemačka Rottweil
* Španija Cuenca
* Kanada York
 | * Australija Hobart
* Poljska Zielona Góra
* Italija Bernalda
 | * Rumunija Bistrița
* Libanon Baalbeck
 |

Izvori
------

1. ↑  „*ITALY: Abruzzo*" (engleski). Citypopulationde. Pristupljeno 4. 4. 2013.
2. 1 2 3 4 5 6 7 8 9  „*L'Aquila*" (engleski). Encyclopædia Britannica. Pristupljeno 4. 4. 2013.

Vanjske veze
------------

***L'Aquila*** na Wikimedijinoj ostavi

* Službene stranice grada ()
* *L'Aquila* na portalu Encyclopædia Britannica ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 123156197
* LCCN: n80113659
* GND: 4099061-8
* SUDOC: 028007034
* BNF: cb11992924p (podaci)
* NKC: ge763502
* BNE: XX459325

 |